  Анжелика Тихонова корреспондент Удмуртиысь Вотка ёросысь «Мир» огазеяськонэ «датская джерси» выжысь тямыс ветылъёсты вайизы. Со сярысь Россиысь гурт возёсъя министерстволэн пресс-службаез ивортэ. Пудо-животъёс элькунысьтымы скалъёслэсь югыт курень буёло но быдӟалазыя ӧжытэзтэк кык поллы пичигес луэменызы висъясько Пусъемын, «джерси» выжыысь скалъёс, наплыксэ но белоксэ чаклано ке, тросгес йӧл потто шуыса. Соослэн йӧлзылэн наплыкез 8 процентозь вуэ, нош белокез – 4 процентозь. Сыӵе йӧл сыръёс поттыны туж тупа. Ветылъёслэсь нырысетӥ кунянъёссэс ар пумын но вуоно ар кутсконын возьмало. Но ӧнерчиос та выжыысь скалъёс кезьытлы чидасьтэмесь луыны быгатозы шуыса сюлмасько. Соин сэрен пудо-животъёсты нимаз висъетэ интыязы. Та дыре скалъёсты карантинын возё. Соосты нимысьтыз юнматэм муртъёс чаклало. Тегъёс: Удмуртия гуртвозёс пудо Вотка  